**การประกวดออกแบบสื่อแอนิเมชัน (Animation) งานอนามัยสิ่งแวดล้อม**

1. **ความเป็นมา**

สื่อแอนิเมชัน (Animation) เป็นการทำให้ภาพนิ่งเกิดการเคลื่อนไหว ต้องใช้จินตนาการและฝีมือในการออกแบบและสร้างขึ้น ซึ่งทำให้เด็ก และผู้ใหญ่ รวมถึงประชาชนทุกเพศ ทุกวัย ให้ความสนใจมากขึ้น โดยธรรมชาติของมนุษย์ชอบมองรูปภาพหรือสิ่งที่มีสีสันก่อนเนื้อหาเสมอ กรมอนามัยในฐานะองค์กรหลักของประเทศในการอภิบาลระบบอนามัยสิ่งแวดล้อมและปกป้องสุขภาพของประชาชนและให้ความสำคัญกับการสื่อสารและสร้างสรรค์องค์ความรู้สู่ประชาชนทุกกลุ่มวัยได้อย่างมีประสิทธิภาพ แนวคิดหนึ่งคือการจัดทำสื่อเสริมสร้างความรอบรู้ด้านอนามัยสิ่งแวดล้อมให้แก่ประชาชน เพื่อให้เกิดความตระหนักรู้ และปลูกฝังจิตสำนึกด้านอนามัยสิ่งแวดล้อม สามารถปรับเปลี่ยนพฤติกรรม รับผิดชอบต่อสังคม และสามารถจัดการอนามัยสิ่งแวดล้อมที่เอื้อต่อการมีสุขภาพดี

สำนักอนามัยสิ่งแวดล้อม กรมอนามัย จึงขอเชิญชวน ผู้สนใจเข้าร่วมประกวดผลงานแอนิเมชันในเรื่องต่างๆ ที่เกี่ยวข้องกับงานอนามัยสิ่งแวดล้อม ด้วยมุ่งหวังว่าสื่อดังกล่าวจะช่วยในการจดจำ และดึงดูดความสนใจ สามารถสื่อสารเรื่องราวที่ซับซ้อน ให้เข้าใจได้ง่ายขึ้น องค์ประกอบของแอนิเมชัน ทั้งภาพ เสียง และตัวหนังสือจะช่วยเสริมทักษะด้านการฟัง การอ่าน และการมองเห็นภาพ ไปพร้อมๆ กัน

**๒. วัตถุประสงค์**

๒.1 ส่งเสริมและเปิดโอกาสให้นักเรียน นักศึกษา ประชาชนทั่วไป ได้แสดงความสามารถในการผลิตสื่อแอนิเมชัน (animation) ด้านอนามัยสิ่งแวดล้อม

2.๒ ใช้สื่อแอนิเมชัน (Animation) ด้านอนามัยสิ่งแวดล้อม ในการเผยแพร่ ให้ความรู้และเป็นเครื่องมือในการถ่ายทอดงานอนามัยสิ่งแวดล้อมสู่สาธารณะ

๒.3 ให้ประชาชนทุกกลุ่มวัยเข้าถึงสื่อ และสร้างความรอบรู้ด้านอนามัยสิ่งแวดล้อมให้แก่ประชาชนที่ทันยุค ทันสมัย เข้าใจง่าย

**๓. คุณสมบัติของผู้ส่งเข้าประกวด**

 3.1 เป็นนักเรียน นักศึกษา หรือประชาชนทั่วไป

 3.2 ไม่จำกัดเพศและอายุ

 3.3 ไม่จำกัดจำนวนสมาชิก (ส่งในนามบุคคลหรือเป็นกลุ่ม)

 3.4 ไม่จำกัดจำนวนชิ้นงาน (สามารถส่งได้มากกว่า 1 ชิ้นงาน)

**๔. เอกสารและหลักฐานการสมัคร**

 ใบสมัครและหลักฐานประกอบการส่งประกวด (สำเนาบัตรประจำตัวประชาชน / สำเนาบัตรประจำตัวนักเรียน นิสิต นักศึกษา)

**๕. เนื้อหาของสื่อแอนิเมชัน (Animation)**

 เป็นสื่อแอนิเมชัน (Animation) ออกแบบภายใต้ขอบเขตงานด้านอนามัยสิ่งแวดล้อม เช่น ส้วม สิ่งปฏิกูล ขยะ (ขยะติดเชื้อ ขยะทั่วไป ขยะรีไซเคิล ขยะอันตราย) น้ำดื่มน้ำใช้ อาหาร น้ำเสีย สารเคมี มลพิษสิ่งแวดล้อม ฯลฯ

-2-

สามารถศึกษารายละเอียดงานอนามัยสิ่งแวดล้อมได้ที่เว็ปไซต์ของสำนักอนามัยสิ่งแวดล้อม (http://env.anamai.moph.go.th)

**๖. กติกาและเงื่อนไขในการส่งเข้าประกวด**

 6.1 จัดทำสื่อแอนิเมชัน (Animation) (ภาพเคลื่อนไหวพร้อมเสียงประกอบ) ความยาว ๓-๕ นาที

 6.2 เนื้อหาเป็นประเด็นงานด้านอนามัยสิ่งแวดล้อมหรือพฤติกรรมด้านอนามัยสิ่งแวดล้อมที่ถูกต้อง น่าสนใจและประชาชนเข้าใจง่าย

 6.3 ส่งผลงานสื่อแอนิเมชัน (Animation) (ไฟล์ mp4 หรือ avi) พร้อมแนวคิดในการออกแบบ ความยาวไม่เกิน ๑ หน้ากระดาษ A4 (ไฟล์ pdf) รวมใส่ในแผ่น CD หรือ DVD จำนวน 1 แผ่น

 6.4 ผลงานที่ส่งเข้าประกวดทั้งหมด เป็นลิขสิทธิ์ของกรมอนามัย และหากมีการเผยแพร่ผลงาน กรมอนามัยจะให้เครดิต โดยใส่ชื่อผู้ผลิตผลงานนั้นๆ

 6.5 การตัดสินของคณะกรรมการถือเป็นอันสิ้นสุด

**7. หลักเกณฑ์การให้คะแนน**

7.1 เป็นผลงานที่มีแนวคิด และมุมมองที่สร้างสรรค์ สอดคล้องกับงานด้านอนามัยสิ่งแวดล้อม

7.2 เนื้อหามีความสมบูรณ์ทั้งภาพและเสียง เข้าใจง่าย

7.3 เนื้อหามีความเหมาะสมกับกลุ่มเป้าหมายต่างๆ

**8. รางวัล**

รางวัลชนะเลิศ ๑ รางวัล พร้อมเงินรางวัล ๓๐,๐๐๐ บาท และเกียรติบัตรเชิดชูเกียรติ

**9. วิธีการส่งใบสมัครและผลงาน**

9.1ดาวน์โหลดใบสมัครได้ที่เว็บไซต์ของสำนักอนามัยสิ่งแวดล้อม (http://env.anamai.moph.go.th)

9.2 ส่งใบสมัครและผลงานด้วยตนเอง ในวันและเวลาราชการ หรือส่งทางไปรษณีย์ ที่สำนักอนามัยสิ่งแวดล้อม กรมอนามัย กระทรวงสาธารณสุข เลขที่ ๘๘/๒๒ ถนนติวานนท์ ตำบลตลาดขวัญ อำเภอเมือง จังหวัดนนทบุรี ๑๑๐๐๐ โทรศัพท์ ๐๒ ๕๙๐ ๔๒๕๗ โทรสาร ๐๒ ๕๙๐ ๔๒๖๐

9.3 ส่งใบสมัครและผลงานภายในวันที่ 20 มิถุนายน ๒๕๖๐

**คำนิยามที่เกี่ยวข้อง**

 **แอนิเมชัน (Animation) หมายถึง** การทำภาพเคลื่อนไหวโดยใช้วิธีการหรือเทคนิคให้แก่สิ่งที่ไม่สามารถเคลื่อนไหวได้ ให้สามารถเคลื่อนไหวหรือเสมือนมีชีวิตได้ มีเทคนิคและวิธีสร้างสรรค์หลากหลายวิธี

**ขอบเขตของงานอนามัยสิ่งแวดล้อม หมายถึง** ขอบเขตของงานอนามัยสิ่งแวดล้อมที่กำหนดไว้โดยองค์การอนามัยโลก (WHO) 17 ประการ ได้แก่

1. การจัดหาน้ำดื่มเพื่อการอุปโภคและบริโภค
2. การบำบัดน้ำเสียและการควบคุมมลพิษทางน้ำ
3. การจัดการขยะมูลฝอยและสิ่งปฏิกูล
4. การควบคุมพาหะนำโรค
5. การป้องกันและการควบคุมมลพิษทางดิน

-3-

1. การสุขาภิบาลอาหาร
2. การควบคุมมลพิษทางอากาศ
3. การป้องกันอันตรายจากกัมมันตภาพรังสี
4. อาชีวอนามัยและความปลอดภัย
5. การควบคุมมลพิษทางเสียง
6. การจัดการสิ่งแวดล้อมของที่พักอาศัย
7. การวางผังเมือง
8. การจัดการสิ่งแวดล้อมของการคมนาคมทางบก ทางน้ำ และทางอากาศ
9. การป้องกันอุบัติเหตุต่างๆ
10. การจัดการสิ่งแวดล้อมของสถานที่พักผ่อนหย่อนใจ และสถานที่ท่องเที่ยว
11. การจัดการสุขาภิบาลในภาวะอุบัติภัยและเหตุฉุกเฉิน
12. การป้องกันเพื่อไม่ให้สิ่งแวดล้อมโดยทั่วไปเป็นอันตรายต่อสุขภาพ

---------------------------------------------------

**ใบสมัครส่งผลงานเข้าประกวด**

**การออกแบบสื่อแอนิเมชัน (Animation) งานอนามัยสิ่งแวดล้อม**

**หัวข้องานอนามัยสิ่งแวดล้อม**

**ชื่อผลงาน………………………………………………………………………………………………………………..**

ชื่อผู้ส่งผลงาน (นาย/นาง/นางสาว)........................................นามสกุล...........................................................

วัน เดือน ปี เกิด............................................................................................................................อายุ.........ปี

ที่อยู่ปัจจุบัน เลขที่..........................ถนน..........................................ซอย.......................................................

ตำบล............................................อำเภอ............................................จังหวัด.................................................

เบอร์โทรศัพท์ที่ติดต่อได้สะดวก............….......................................................................................................

E-mail ………………….:…………………………………………………….…………………………………………….…….

**กรณี นักเรียน นักศึกษา**

ชื่อสถานศึกษา.................................................................................................................................................

ชั้นปีที่..........................................สาขาวิชา.....................................................................................................

คณะ................................................................................................................................................................

ที่อยู่สถานศึกษา..............................................................................................................................................

**กรณี ประชาชนทั่วไป**

ที่อยู่สถานที่ทำงานปัจจุบัน………………………….....……………………………………….……........................................

ตำแหน่งงานปัจจุบัน…………………………….......................................................................................................

ขอรับรองว่า รายละเอียดข้อความในใบสมัครนี้ เป็นความจริงทุกประการ

ลงชื่อ.................................................................

 (...................................................................)

 ผู้ส่งผลงานเข้าประกวด

 วันที่........./......................./...............

ส่งใบสมัครและผลงานด้วยตนเอง ในวันและเวลาราชการ หรือส่งทางไปรษณีย์ ที่สำนักอนามัยสิ่งแวดล้อม กรมอนามัย กระทรวงสาธารณสุข เลขที่ ๘๘/๒๒ ถนนติวานนท์ ตำบลตลาดขวัญ อำเภอเมือง จังหวัดนนทบุรี ๑๑๐๐๐ โทรศัพท์ ๐๒ ๕๙๐ ๔๒๕๗ โทรสาร ๐๒ ๕๙๐ ๔๒๖๐ ภายในวันที่ 20 มิถุนายน ๒๕๖๐

**หมายเหตุ** สอบถามรายละเอียดเพิ่มเติมที่ คุณปราโมทย์ เสพสุข หรือ คุณชุติมา หนูแสง

สำนักอนามัยสิ่งแวดล้อม กรมอนามัย กระทรวงสาธารณสุข

โทรศัพท์ 02 590 4257 โทรสาร 02 590 4260